Mithigh sin, a ráith na ríogh
Ó Heóghusa cct.
Mithigh sin, a ráith na ríogh,
lór dhuit ar fhuilngis d'imshníomh;
a chúirt ghéagthláith thirmgheal tais,
ní himneadh éntráith fhuarais.
Ní fheidir mé an mithigh dheit,
mithigh dhúin agháil th'aiseic:
fada a n-aonmhúich sibhsi Is sionn,
a Inis chraobhdhlúith Cheithleann.
Ráithe Is bliadhain gidh bé leis,
do bhádhbhair, beag do shaoileis,
re hucht laochradh bruaigh Banbha,
at uaimh fhaolchon allmhardha.
Gá ttám ní tuigthí an fadsa
comhrádh aithnidh umadsa:
ort féin ní fhacadhais fhear
do fhréimh ghlacsholais Ghaoidheal.
Níor léig graifne greagh síthe,
níor chlaon lorg creach ccoiccríche,
a phuirt úir thiormaoibhinn te,
clúimh ar fhionnmhaoilinn t'fhaithche.
Dob annamh riamh roimhe sin
tú aonlá ag Aodh Mág Uidhir,
gan congháir, gan claisdin sdoc,
gan comhdháil d'fhaigsin iomot.
Gidh eadh, ní hionchaointe dhuit,
ránuic tú an tí rod fhuasluic,
a ráith pheallghlan na bport ttais,
neamhghar na n-olc do fhuarais.
Fáth orchra ní heagal libh,
ó thug Dia d'Aodh Mhág Uidhir,
a mhionn, a ghormáras fear bhFáil,
seal dot orlámhas d'fhagháil.
Ní glór tadhuill tarla ribh,
meadhair ríogh fhréimhe hUidhir,
ní aithréagha í acht re seal,
ná sní d'aithmhéala th'aigneadh.
'San chruth chédna ad-chífe sibh
a mbíodh d'aoibhnius uair éigin
san fhaithche ghégórthais ghil
d'aithle t'éadóthchais aignidh.
Do-chífe dearg druim tar ais,
mar an chéduair do chleachtais,
gach leath dot ghormfhaithche ghloin,
ó chomhghraifne each n-éasccoidh
Ó shliocht bonn mbuidhne fileadh,
ó inghilt chreach ccoillidheadh,
do-chífe ceinndearg a ccruth,
cíche do gheillearg ngrianach.
Do-chífe um chiomhsaibh do learg
coimhling eachradh 's chon cceinndearg,
iomramh laoidheang láimh réd phort,
's gach maoileann lán fád longphort.
Do-bhéara deallradh dornchladh,
lí sgiamhdha sgiath n-óronchon,
solus meirge ngairthe nglan,
aighthe do leirge ar lasadh.
Cuirfid aoibhle h'arm leabhar,
cuirfidh grís gruadh ndáileamhan,
's loinnear bleidheadh ndealbhghlan ndonn,
deallradh teineadh ad thiomcholl.
Mar do bhídís uair oile,
éigse Innsi Laoghaire,
beid ag congháir ar leirg lis,
gobhláin sa ceird do chaithis.
Mar do chleachtais do-chífe
lucht sgaoilte sgél ccoigcríche,
foghar téadchaoin ceóla crot,
deóra as gach éntaoibh ionnot.
Do-chífe, mo chean tárruidh,
ar tteacht ón tuinn iombádhaidh,
th'aos comtha ar-ís ar th'aghuidh,
fís gach orchra fhuarabhair.
Mo chean aghuidh fhuil oruibh,
mo ghéanor d'éis fhuasgalaidh,
a ráith úr na n-aibhneadh tte,
lér taidhleadh ar úr h'innse.
A dhorus caomhna an chóigidh,
d'éis a n-uarais d'urchóidibh,
lucht th'aithne ar chaoimheing do chnuic,
aoibhinn a haithle a n-iomluit.
Má fríoth orat iasacht ghearr,
a aolráith Innsi Ceithleann,
ó ghríbh chláir fhonnbháin Fhinne.
táir orghráin na haislinge.
A longphort ríogh fhréimhe Duinn,
má fhuarais orchra thadhaill,
fa bhrón ní saoilfidhe sibh,
clódh do mhaoithchridhe as mithigh. Mithigh.